उन्होंने कहा कि प्रत्येक कांग्रेसी 10 सितम्बर को भारत बंद के दौरान अपने घरों से निकलकर महंगाई के खिलाफ हर जिले में रोष प्रदर्शन करेगा। ऐसा करने से ही केन्द्र की मोदी सरकार पर दबाव डाला जा सकेगा। उन्होंने कहा कि पंजाब कांग्रेस ने तो पिछले 6-8 महीनों से ही पैट्रोल व डीजल के दामों को लेकर मोर्चा मोदी सरकार के खिलाफ खोला हुआ है। जालंधर में राज्य स्तरीय रोष प्रदर्शन हो चुका है तथा अन्य शहरों में भी विशाल प्रदर्शन किए जा चुके हैं।